Държавен вестник, бр. 17, 2013 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  17
(3) Средствата по ал. 1 се разпределят между 
първостепенните разпоредители с бюджетни кре­
дити, финансиращи училища, пропорционално 
на броя на учениците по чл. 1, ал. 1 съгласно 
информационната система на Министерството 
на образованието, младежта и науката „Админ“ 
към 1 януари на съответната година.
(4) Ежегодно в срок до 31 януари Министер­
ството на образованието, младежта и науката 
публикува на интернет страницата си информация 
по първостепенни разпоредители с бюджетни 
кредити за броя на учениците към 1 януари на 
текущата година, въз основа на който е извър­
шено разпределението на средствата по ал. 1.
(5) Първостепенният разпоредител с бюджет­
ни кредити разпределя получените средства по 
реда на ал. 1 между училищата, които финансира, 
пропорционално на броя на учениците по чл. 1, 
ал. 1 към 1 януари на текущата година. При 
промяна в броя на учениците по чл. 1, ал. 1 в 
началото на учебната година първостепенният 
разпоредител с бюджетни кредити може да 
извърши промяна в разпределението на сред­
ствата за стипендии между училищата, които 
се финансират от него.
(6) По предложение на министъра на об­
разованието, младежта и науката в проекта 
на закона за държавния бюджет на Република 
България за съответната година може да бъде 
предвидено част от средствата по ал. 1, освен по 
реда на ал. 3, да се разпределят въз основа на:
1. образователните резултати на училището;
2. социално-икономически и/или демограф­
ски характеристики на общината или областта, 
свързани с достъпа до образование.
(7) Условията и редът за разпределяне на 
средствата по ал. 6 се определят от министъра 
на образованието, младежта и науката.
(8) Неусвоените към края на бюджетната 
година средства за стипендии от държавния 
бюджет преминават в преходен остатък по бю­
джета на училището и се използват за същата 
цел през следващата година.
Чл. 3. Училището предоставя получените 
средства по чл. 2 за месечни и еднократни 
стипендии.
Чл. 4. (1)  Месечните стипендии са:
1. за постигнати образователните резултати;
2.  за подпомагане на достъпа до образование 
и предотвратяване на отпадането;
3. за подпомагане на ученици с трайни ув­
реждания;
4. за ученици без родители. 
(2) Стипендиите по ал. 1, т. 1 и 2 се отпускат 
от началото на всяка учебна година и/или от 
началото на втория учебен срок и се изплащат 
месечно за периода на учебните месеци. 
(3) Стипендиите по ал. 1, т. 3 и 4 се отпускат 
от началото на месеца, следващ месеца, през 
който е възникнало основанието за получава­
нето им, и може да се изплащат и за периода 
на неучебните месеци. 
(4) Стипендиите по ал. 1, т. 1 и 2 се предос­
тавят след  класиране на учениците. За всеки 
вид стипендия по ал. 1, т. 1 и 2 се извършва 
отделно класиране.
(5) За отпускане на стипендии по ал. 1, т. 3 
и 4 не се извършва класиране. 
Чл. 5. (1) Еднократните стипендии са за:
1. преодоляване от ученика на еднократни 
социални обстоятелства, свързани с достъпа  му 
до образование;
2. постигнати високи резултати от ученика в 
учебната, извънкласната или извънучилищната 
дейност.
(2) За един и същ ученик стипендия по ал. 1 
може да се отпуска само веднъж в рамките на 
един учебен срок. 
(3) Средствата за еднократни стипендии не 
могат да надвишават 10 на сто от средствата, 
определени за стипендии по бюджета на учи­
лището.  
(4) За отпускане на стипендии по ал. 1 не 
се извършва класиране. 
Чл. 6. (1) Училището може да определи част 
от средствата за стипендии по чл. 4, ал. 1, т. 2 и 
чл. 5, ал. 1 да се предоставят целево на ученика 
за покриване на конкретни разходи, свързани 
с обучението му.
(2) Разходите, за които се отпускат стипендии­
те по ал. 1, се доказват с разходооправдателни и 
други документи, удостоверяващи изразходването 
им по предназначение.
(3) Класирането за предоставяне на месечна 
целева стипендия  по чл. 4, ал. 1, т. 2 се извърш­
ва отделно от класирането за предоставяне на 
месечна стипендия по чл. 4, ал. 1, т. 2, която 
не се предоставя целево на учениците.
(4) Когато изплатената стипендия не е използ­
вана по предназначение или не е представен до­
кумент по ал. 2, получената сума се възстановява 
на училището от ученика или от неговия законен 
представител –  ако ученикът не е пълнолетен.
Чл. 7. (1) Ученикът може да кандидатства за 
повече от един вид месечна стипендия, вклю­
чително месечна стипендия по чл. 6, ал. 1,  но 
може да получи по избор въз основа на писмено 
заявление само една от стипендиите.
(2) Еднократна стипендия може да се отпусне 
и на ученик, който получава месечна стипендия.
(3) Едни и същи обстоятелства или постиже­
ния не може да са основания за получаване от 
ученика на еднократна стипендия по чл. 5, ал. 1 
и еднократна целева стипендия по чл. 6, ал. 1.
Чл. 8. (1) Директорът на училището определя 
комисия за стипендиите, в чийто състав задължи­
телно се включват и членове на педагогическия 
персонал, предложени от Педагогическия съвет. 
(2) Комисията по ал. 1:
1. предлага на директора:
а) разпределението на средствата по видове 
стипендии;
б) критериите за допускане до класиране 
и критериите и показателите за класиране на 
учениците за различните видове стипендии;